Here is a page extracted from Wikipedia that may contain CSS, HTML, and a lot of unformatted text.

Title: Miguel de Ambiela
Content: Miguel de Ambiela, naixito de la Pobla d'Albortón (Reino d'Aragón) en 1666 (baptizato o 29 de setiembre) y muerto en Toledo (Reino de Castiella) o 29 de marzo de 1733, estió un compositor aragonés d'o Barroco.

Formato en a Basilica de Santa María de los Sagratos Corporals de Daroca (que en ixas envueltas yera una colechiata), esdevenió o 18 de setiembre de 1685 mayestro de capiella d'a debandita colechial de Daroca. Dende o 24 de chulio de 1686 exerciba ixa mesma función en a Seu viella de Leida, y en 1698 y dica 1700 l'exerciba en a Seu de Sant Per de Chaca, pasando en ixa calendata a exercir-la en a Basilica de Nuestra Sinyora d'o Pilar d'o Zaragoza. En 1707 (mientres a Guerra de Succesión espanyola) marchó a estar mayestro de capiella en o monesterio d'as Descalzas Reyals de Madrit. En 1709 l'esleyoron mayestro de capiella d'a seu de Santiago de Compostela pero no en prenió posesión. Sí que prenió posesión en 1710 d'a plaza de mayestro de capiella en a Seu de Santa María de Toledo, a ciudat a on i morió.

Respective d'a suya obra, Miguel de Ambiela composó obras de musica relichiosa pero tamién fació composicions de musica profana; a mayor parte d'a suya obra ha desapareixito, no trobando-se catalogatas so que 40 obras, todas de musica relichiosa.

Vinclos externos 
 Miguel de Ambiela en a Gran Enciclopedia Aragonesa.

Referencias 

Compositors d'Aragón
Compositors d'o Barroco
Compositors de musica clasica
Mayestros de capiella d'Aragón
Muertos en Toledo
Naixius de la Pobla d'Albortón
1666 (naixencias)
1733 (muertes)